Πάολο Σόουζα

Ο Πάολο Σόουζα (Paulo Manuel Carvalho Sousa, 30 Αυγούστου 1970) είναι Πορτογάλος ποδοσφαιριστής. Στο ζενίθ της καριέρας του ήταν ένας από τους καλύτερους αμυντικούς μέσους στον κόσμο και παρά τους τραυματισμούς που του στέρησαν πολλές ευκαιρίες πρόλαβε να καταξιωθεί στην ποδοσφαιρική ιστορία. Εκτός όμως από θαυμάσιος ποδοσφαιριστής ήταν και εξαιρετικός χαρακτήρας μέσα και έξω από τα γήπεδα.

Εθνική Πορτογαλίας 

Στα 19 του χρόνια ήταν ήδη παγκόσμιος πρωταθλητής νέων με την αλησμόνητη ομάδα της Πορτογαλίας με το Φίγκο και το Ρούι Κόστα. 

Με την εθνική της Πορτογαλίας έπαιξε και στα Ευρωπαϊκά Πρωταθλήματα του 1996 (έφτασε στα προημιτελικά) και του 2000 (αποκλείστηκε στα ημιτελικά) καθώς και στο Παγκόσμιο Κύπελλο του 2002 (ήταν στην αποστολή).

Καριέρα 

Σε επίπεδο συλλόγων έπαιξε σε μερικές από τις μεγαλύτερες ομάδες της Ευρώπης και το 1996 κατέκτησε το Τσάμπιονς Λιγκ με τη Γιουβέντους, όμως η Γιουβέντους δεν τον κράτησε στην ομάδα της και στον επόμενο τελικό του Τσάμπιονς Λιγκ τον βρήκε αντίπαλό της ως παίκτη της Ντόρτμουντ.
Σε εκείνο τον αγώνα ο Πάολο Σόουζα έπαιξε εκπληκτικά, σκόραρε, πήρε την προσωπική του ρεβάνς και έγινε ο πρώτος παίκτης που κατακτούσε το Τσάμπιονς Λιγκ με δύο διαφορετικές ομάδες.

Η Γιουβέντους αποδείχθηκε κόκκινο πανί για τον Σόουζα και τη σεζόν 2000/2001, με ένα τρομερό γκολ εναντίον της, έδωσε την ώθηση στον Παναθηναϊκό να την αποκλείσει από τον όμιλο του Τσάμπιονς Λιγκ.

Και την επόμενη χρονιά 2001/2002 η συμβολή του Σόουζα (κυρίως στα παιχνίδια στη Λεωφόρο με την Άρσεναλ και τη ΦΚ Σάλκε 04) ήταν καθοριστική για την πρόκριση στον επόμενο γύρο του Τσάμπιονς Λιγκ. Αγωνίστηκε συνολικά σε 12 ευρωπαϊκούς αγώνες με τον Παναθηναϊκό στους οποίους ο ΠΑΟ σημείωσε 6 νίκες, 3 ισοπαλίες και 3 ήττες απέναντι στις κορυφαίες ομάδες της Ευρώπης, με τον ίδιο να έχει σημαντική συνεισφορά στα επιτυχημένα αυτά αποτελέσματα.

Οι σοβαροί τραυματισμοί τα τελευταία χρόνια της καριέρας του, είχαν περιορίσει το χρόνο συμμετοχής και τις δυνάμεις του, ανάγκασαν τον Πάολο Σόουζα στο τέλος του 2002 να αποχωρήσει από τα γήπεδα μόλις 32 χρονών.

Προπονητής 

Το 2008 διορίστηκε βοηθός προπονητή στην Εθνική Πορτογαλίας, αλλά στη συνέχεια της ίδιας χρονιάς κλήθηκε να γίνει προπονητής της Κουίνς Παρκ Ρέιντζερς. Εκεί έμεινε έως το τέλος της ίδιας σεζόν (2008-2009). 

Το 2009 ανέλαβε προπονητής της ουαλικής Σουόνσι, που αγωνιζόταν στο αγγλικό πρωτάθλημα της Τσάμπιονσιπ, και με την οποία τερμάτισε στην 7η θέση. Το καλοκαίρι του 2010 ανέλαβε προπονητής της Λέστερ Σίτι, η οποία τότε, αγωνίζόταν και αυτή στην ίδια κατηγορία.

Πηγές 
 Βιογραφικό, www.sport.gr
 Paulo Sousa, transfermarkt.de

Μέσοι ποδοσφαιριστές
Πορτογάλοι ποδοσφαιριστές
Ποδοσφαιριστές Παναθηναϊκού
Ποδοσφαιριστές Ίντερ
Ποδοσφαιριστές Μπορούσια Ντόρτμουντ
Ποδοσφαιριστές Σπόρτινγκ Λισαβόνας
Ποδοσφαιριστές Παγκοσμίου Κυπέλλου 2002
Ποδοσφαιριστές Ευρωπαϊκού Πρωταθλήματος 2000
Ποδοσφαιριστές Ευρωπαϊκού Πρωταθλήματος 1996
Ποδοσφαιριστές Σούπερ Λιγκ Ελλάδας
Ποδοσφαιριστές Πριμέρα Ντιβιζιόν
Ποδοσφαιριστές Μπούντεσλιγκα
Ποδοσφαιριστές Σέριε Α
Ποδοσφαιριστές Εθνικής Πορτογαλίας
Ποδοσφαιριστές Εθνικής Πορτογαλίας Κ20
Ποδοσφαιριστές Εθνικής Πορτογαλίας Κ21
Ποδοσφαιριστές Μπενφίκα
Ποδοσφαιριστές Πάρμα ΦΚ
Προπονητές ποδοσφαίρου Κουίνς Παρκ Ρέιντζερς
Προπονητές ποδοσφαίρου Λέστερ Σίτι
Προπονητές ποδοσφαίρου Σουόνσι Σίτι
Προπονητές ποδοσφαίρου Εθνικής Πορτογαλίας ανδρών U16
Προπονητές ποδοσφαίρου Μακάμπι Τελ Αβίβ
Προπονητές ποδοσφαίρου Βίντεοτον ΦΚ
Προπονητές ποδοσφαίρου ΦΚ Βασιλεία
Ποδοσφαιριστές ΡΚΝ Εσπανιόλ
Παίκτες νικητές ΟΥΕΦΑ Τσάμπιονς Λιγκ
Ξένοι ποδοσφαιριστές στη Γερμανία
Προπονητές ποδοσφαίρου Λιγκ 1
Προπονητές ποδοσφαίρου Σέριε Α
Προπονητές ποδοσφαίρου Φιορεντίνα
Προπονητές ποδοσφαίρου Ζιροντέν Μπορντό
Προπονητές ποδοσφαίρου Εθνικής Πολωνίας